Il-pulizija li kienet qed tfittex tifel li nħataf minn kukkudrill f'Walt Disney World fi Florida sabu l-ġisem tiegħu. Għaddasa sabu l-ġisem sħiħ li aktarx huwa tat-tifel, li tkaxkar għal ġol-ilma t-Tlieta filgħaxija quddiem familtu. Il-kap tal-pulizija ta' Orange County Jerry Demings qal li t-tifel kien jismu Lane Graves u kien min-Nebraska. Mindu seħħ l-attakk, ħames kukkudrilli nħatfu u nqatlu bil-għan li jinstabu l-fdalijiet tat-tifel. Il-ġisem misjub fl-ilma għadu jrid ikun identifikat formalment, iżda l-pulizija huma konvinti li huwa ta' Graves.